b"\n_START_ARTICLE_\nL'oncle Boonmee, que recorda les seves vides passades\n_START_SECTION_\nArgument\n_START_PARAGRAPH_\nL'oncle Boonmee, un apicultor d\xe2\x80\x99uns 60 anys d\xe2\x80\x99edat que sufreix d'una insufici\xc3\xa8ncia renal irreversible, \xc3\xa9s conscient d'estar assistint als darrers dies de la seva vida. De fet, gr\xc3\xa0cies als seus profunds coneixements de ioga, que li ha perm\xc3\xa8s de desenvolupar un domini i un coneixement extraordin\xc3\xa0ri del seu cos, \xc3\xa9s fins i tot capa\xc3\xa7 de preveure que nom\xc3\xa9s li resten 48 hores abans de morir, i decideix a\xc3\xafllar-se a una casa al mig d'un bosc tropical de la regi\xc3\xb3 tailandesa d'Isaan, rodejat dels seus parents m\xc3\xa9s pr\xc3\xb2xims (la seva germana i un nebot) i un assistent immigrat il\xc2\xb7legalment de Laos._NEWLINE_Tot sopant al capvespre, de cop els esperits de la seva difunta esposa Huay i del seu fill desaparegut Tong fan acte de pres\xc3\xa8ncia. A aquest darrer, l'oncle Boonmee nom\xc3\xa9s el pot recon\xc3\xa8ixer per la seva veu, ja que reapareix transformat en una b\xc3\xa8stia de radiants ulls vermells. Els familiars inicien aleshores un di\xc3\xa0leg existencial amb els esperits, que per exemple tranquil\xc2\xb7litzen a l'oncle Boonmee quan reconeix tenir mala consci\xc3\xa8ncia per haver matat a molts comunistes._NEWLINE_Juntament amb Huay i Tong, l'oncle Boonmee surt d'excursi\xc3\xb3 tot travessant la jungla tropical, a la recerca dels or\xc3\xadgens de la seva primera vida. Ajudat pels esperits que l'acompanyen i que tamb\xc3\xa9 cerquen la seva pr\xc3\xb2pia pau interior, l'oncle Boonmee visualitza instants de vides passades i es veu constantment evocat a nous episodis d'experi\xc3\xa8ncies anteriors. Pel cam\xc3\xad, l'oncle reconeix finalment la misteriosa cova que va ser el bressol de la seva primera exist\xc3\xa8ncia, a la qual tamb\xc3\xa9 desitja ara que acabi la seva present vida."